CELEX: 32019D1991
Language: el
Date: 2019-11-28 00:00:00
Title: Απόφαση (ΚΕΠΠΑ) 2019/1991 της Επιτροπής Πολιτικής και Ασφάλειας της 28ης Νοεμβρίου 2019 για τον διορισμό αρχηγού αποστολής της Ευρωπαϊκής Ένωσης για την επιβολή του κράτους δικαίου στο ΚοσσυφοπέδιοΗ ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244(1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου. (EULEX KOSOVO) (EULEX KOSOVO/2/2019)

29.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 308/105
               
            
         ΑΠΟΦΑΣΗ (ΚΕΠΠΑ) 2019/1991 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 28ης Νοεμβρίου 2019
         για τον διορισμό αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (*1) (EULEX KOSOVO) (EULEX KOSOVO/2/2019)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, ΕULEX KOSOVO (1), και ιδίως το άρθρο 12 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 12 παράγραφος 2 της κοινής δράσης 2008/124/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το τρίτο εδάφιο του άρθρου 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διοίκηση της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO), συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 8 Ιουνίου 2018, το Συμβούλιο εξέδωσε την απόφαση (ΚΕΠΠΑ) 2018/856 (2) για την τροποποίηση της κοινής δράσης 2008/124/ΚΕΠΠΑ και την παράταση της διάρκειας της EULEX KOSOVO έως τις 14 Ιουνίου 2020.
                  
               
                     (3)
                  
                  
                     Στις 29 Μαΐου 2019, η ΕΠΑ εξέδωσε την απόφαση (ΚΕΠΠΑ) 2019/908 (3) για την παράταση της θητείας της κας Αλεξάνδρας ΠΑΠΑΔΟΠΟΥΛΟΥ ως αρχηγού αποστολής της EULEX KOSOVO για την περίοδο από 15 Ιουνίου 2019 έως 31 Δεκεμβρίου 2019, με την προϋπόθεση ότι πρόκειται για προσωρινή παράταση έως τον διορισμό νέου αρχηγού αποστολής.
                  
               
                     (4)
                  
                  
                     Στις 6 Νοεμβρίου 2019, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του κ. Lars-Gunnar WIGEMARK ως Αρχηγού αποστολής της EULEX KOSOVO για την περίοδο από την 1η Δεκεμβρίου 2019 έως τις 14 Ιουνίου 2020.
                  
               
                     (5)
                  
                  
                     Ως εκ τούτου, η απόφαση (ΚΕΠΠΑ) 2019/908 θα πρέπει να καταργηθεί.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κ. Lars-Gunnar WIGEMARK διορίζεται Αρχηγός της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) για την περίοδο από την 1η Δεκεμβρίου 2019 έως τις 14 Ιουνίου 2020.
         
         
            Άρθρο 2
            Η απόφαση (ΚΕΠΠΑ) 2019/908 καταργείται.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 28 Νοεμβρίου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (*1)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244(1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
         
            (1)  ΕΕ L 42 της 16.2.2008, σ. 92.
         
            (2)  Απόφαση (ΚΕΠΠΑ) 2018/856 του Συμβουλίου, της 8ης Ιουνίου 2018, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (ΕΕ L 146 της 11.6.2018, σ. 5).
         
            (3)  Απόφαση (ΚΕΠΠΑ) 2019/908 της Επιτροπής Πολιτικής και Ασφάλειας, της 29ης Μαΐου 2019, για την παράταση της θητείας του αρχηγού αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (EULEX KOSOVO/1/2019) (ΕΕ L 145 της 4.6.2019, σ. 19).